Hoffsbyen (Oslo)

Hoffsbyen er et boligstrøk i Oslo som ble etablert i 1920 i tråd med hageby-idealet. Arkitekt Harald Hals tegnet de 11 murgårdene i Konventveien  som per 2020 danner borettslaget Hoffsbyen Hageby og som er oppført på Byantikvaren i Oslos «gule liste».

Området var opprinnelig en del av Hoff gård. De tre industriforetakene Thunes mekaniske verksted, Skabo Jernbanevogn fabrik og AS Eureka gikk sammen om å kjøpe området for å bygge arbeiderboliger, men hadde ikke økonomi til å gjennomføre planene. De tilbød derfor kommunen å kjøpe tomtene. Kommunen bygget deretter 11 kommunale murgårder som var tegnet av kommunens arkitekt Harald Hals. Det var totalt 63 leiligheter i de 11 gårdene. I tillegg ble det bygd 52 eneboliger i tre som skulle være selveierboliger.

Referanser 

Hagebyer i Oslo
Etableringer i 1920